Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 500

11. évfolyam Évi óraszám: 148 óra Belépõ tevékenységformák Az istálló- és mûtrágyázás hatásának vizsgálata. A vetõmagok vizsgálata. A zöldség- és szõlõtermesztés, valamint szõlõfeldolgozó és borászati üzem tanulmányozása. A takarmányok mintavétele és vizsgálata. Metszeteken, modelleken szerkezeti felépítés és mûködési elv tanulmányozása. Ellenõrzési mûveletek végrehajtása a traktorok erõátviteli szerkezeteinél, a kormánymûvénél, járószerkezeténél, fékszerkezeténél, villamos berendezéseinél. Feladattal vezetett, önállóan végrehajtott megfigyelés, elemzés. A munkatevékenységekrõl beszámolók, jegyzõkönyvek, egyszerû rajzok, táblázatos dokumentáció készítése. Témakörök Tartalmak A növénytermesztés alapjai II. Istállótrágyázás vizsgálata: — az istállótrágya érlelése, kezelése, — az istállótrágyázásban részesülõ növények területe, az istállótrágya hektáronkénti mennyisége, — az állattenyésztésben termelt istállótrágya mennyiségének kiszámítása, az istállótrágyázás végrehajtásának megfigyelése (kiszórás ideje és technikája). A mûtrágyázás vizsgálata: — a különbözõ hatóanyag-tartalmú, leggyakrabban használt mûtrágyák megismerése, — a növények mûtrágyázási terve: talajerõ-utánpótlási számítások, a mûtrágyázásban részesült növények felsorolása, mûtrágyák és hektáronkénti mennyiségek felsorolása, — a mûtrágyaszórás megfigyelése. A vetõmag vizsgálata: — a szántóföldi növények szaporítóanyagainak felismerése, — a vetõmagok értékmérõ tulajdonságainak vizsgálata (tisztasági %, ezermagtömeg, csirázási %, csirázási erély, hektolitertömeg, víztartalom), — a fontosabb szántóföldi növények szaporító anyagára vonatkozó szabványok ismerete. Az õszi vetésû növények vetése: — a csávázás megismerése, vegyszerek használatának, a munkavédelmi szabályok megismerése, — a vetõmag-mennyiséggel kapcsolatos számítások, — a vetõágy minõségének elbírálása, — a vetés agrotechnikai jellemzõi: sortávolság, vetõmag-mennyiség, vetés mélysége, folyóméterenkénti magszám, — az alkalmazott vetõgépek megismerése, — a vetés és kelés ellenõrzésének végrehajtása. A tavaszi vetésû növények vetése: — a csávázás megismerése, — a vetõmag-mennyiséggel kapcsolatos számítások, — a vetõágy minõségének elbírálása, — a vetés agrotechnikai jellemzõi: sortávolság, vetõmag-mennyiség, vetés mélysége, folyóméterenkénti magszám, — az alkalmazott szemenkénti vetõgépek megismerése, — a vetés és kelés ellenõrzésének végrehajtása. A kertészet alapjai I. A tankertben termesztett zöldségnövények környezeti adottságainak, szaporító és termesztõ berendezéseinek bemutatása: — magvetés, palántanevelés munkáinak bemutatása, elvégzése, — a napi zöldségtermesztési munkákban való részvétel. A zöldségfélék termesztési módjainak, a talaj-elõkészítés és a palánták kiültetési munkáinak tanulmányozása, végzése. A zöldségtermesztés munkái: — a tápanyagellátás, a talajmunkák, az öntözés és a zöldségfélék szedésének, piaci elõkészítésének, tárolásának, alapvetõ feldolgozásának bemutatása, végzése. A tankert szõlõtermesztésének tanulmányozása: — a környezeti adottságok, a szõlõ szaporítási, mûvelési és metszési módjai, valamint a támrendszer bemutatása, adatok feljegyzése, — a napi szõlõtermesztési munkák megfigyelése. A szõlõtelepítés, a szõlõ tápanyagellátásának, talaj- és zöldmunkáinak bemutatása, tanulmányozása, végzése. Szõlõfeldolgozó és borászati üzem látogatása, a technológiai munkák bemutatása, tanulmányozása. A takarmányozás alapjai I. A takarmányok mintavétele és minõsítése: — mintavétel, — takarmányok minõségének megállapítása érzékszervi vizsgálatokkal: szín, szag, íz, állomány, az etethetõség ellenõrzése. Takarmányvizsgálatok: — Víz- és szárazanyagtartalom meghatározása. — Szerves és szervetlen alkotórészek meghatározása. Táplálóanyag tartalom arányai és takarmányértékesülési számítások: — energia-fehérje arány, fehérjeszázalék, energiakoncentráció kiszámítása, — a fajlagos takarmány-felhasználás kiszámítása különbözõ állatfajok és hasznosítási irányok esetében. Mûszaki alapismeretek II. Mezõgazdasági erõgépek (szerkezeti részek bemutatása, mûködési elvük megismerése, ellenõrzési, karbantartási feladatok elvégzése): — erõátviteli rendszer, — kormány- és járószerkezet, — fékszerkezetek, — villamos berendezések, — alváz, vonó- és függesztõberendezések . A traktorok indítása, vezetése. A továbbhaladás feltételei A tanulók ismerjék a gyakorlat helyszínéül szolgáló gazdaságban a növények tápanyagellátásának fõbb adatait, a felhasznált szerves- és mûtrágyákat. Ismerjék fel a szántóföldi növények vetõmagvait, el tudják végezni a vetõmagvak mintavételét és az értékmérõ tulajdonságok (tisztasági %, ezermagtömeg, csirázási %, csirázási erély, hektolitertömeg, víztartalom) szabvány szerinti vizsgálatát. Ismerjék az õszi és tavaszi vetésû növények vetési mûveleteit. Ismerjék fel a zöldségnövényeket, a szaporító és termesztõ berendezéseket, tudják megmutatni a zöldségfélék szaporítását, a termesztés módjait és az alapvetõ munkákat. Tudják megnevezni a szõlõnövény részeit, ismerjék meg a szõlõ szaporítását, telepítését, termesztési munkáit. Legyenek képesek megkülönböztetni megfigyelés alapján a különbözõ minõségû takarmányokat és kiválasztani az etetésre alkalmatlanokat. Tudják értelmezni a laboratóriumi vizsgálatok eredményeit és késõbb felhasználni a takarmányozás gyakorlatában. Végezzék önállóan az erõátviteli szerkezetek, a kormánymûvek és járószerkezetek, a fékszerkezetek, fékrendszerek ellenõrzési és karbantartási mûveleteit. A tanulók önálló mérési, tapasztalatszerzõ, szerkezetelemzõ tevékenységükrõl készítsenek írásos jegyzõkönyveket, beszámolókat.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes